02020D0472 — LT — 26.03.2021 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:

▼B

TARYBOS SPRENDIMAS (BUSP) 2020/472

2020 m. kovo 31 d.

dėl Europos Sąjungos karinės operacijos Viduržemio jūroje (EUNAVFOR MED IRINI)

1 straipsnis

Misija

Sąjunga nustato ir pradeda karinę krizių valdymo operaciją, kuria prisidedama prie neteisėtos prekybos ginklais prevencijos jos sutartame operacijos rajone ir interesų rajone, laikantis JT ST rezoliucijos 1970 (2011) ir vėlesnių rezoliucijų dėl ginklų embargo Libijai, įskaitant JT ST rezoliucijas 2292 (2016) ir 2473(2019). Be to, šia operacija padedama įgyvendinti JT priemones, kuriomis siekiama užkirsti kelią neteisėtam naftos eksportui iš Libijos laikantis JT ST rezoliucijos 2146 (2014) ir vėlesnių rezoliucijų, ypač JT ST rezoliucijos 2509 (2020) ir JT ST rezoliucijos 2510 (2020). Šia operacija taip pat padedama plėtoti Libijos pakrančių apsaugos pajėgų ir karinių jūrų pajėgų pajėgumus ir rengti jų mokymą teisėsaugos užduočių jūroje klausimais. Šia operacija taip pat padedama ardyti neteisėto žmonių gabenimo ir prekybos žmonėmis tinklų verslo modelį, vadovaujantis taikytina tarptautine teise, įskaitant Jungtinių Tautų jūrų teisės konvenciją ir atitinkamas JT ST rezoliucijas bei atitinkamą tarptautinę teisę žmogaus teisių srityje.

2 straipsnis

Pagalba įgyvendinant JT ginklų embargą Libijai

Tuo tikslu per operaciją EUNAVFOR MED IRINI, taikant susijusiuose planavimo dokumentuose numatytus mechanizmus, renkama išsami ir visapusiška informacija apie neteisėtą prekybą ginklais ir susijusiais reikmenimis visomis kryptimis ir ja dalijamasi su atitinkamais partneriais ir agentūromis vertinant kiekvieną atvejį atskirai ir remiantis būtinybės žinoti principu, pasitelkiant planavimo dokumentų mechanizmus, kad būtų prisidėta prie visapusiško informuotumo apie padėtį operacijos rajone ir interesų rajone. Tais atvejais, kai tokia informacija yra įslaptinta ir pažymėta ne aukštesnio laipsnio slaptumo žyma nei „SECRET UE/ES SECRET“, ja gali būti keičiamasi su atitinkamais partneriais ir agentūromis vadovaujantis Tarybos sprendimu 2013/488/ES ( 1 ) ir remiantis pagal šio sprendimo 14 straipsnio 9 dalį operaciniu lygmeniu sudarytais susitarimais, taip pat visapusiškai laikantis abipusiškumo ir įtraukumo principų. Vykdant operaciją EUNAVFOR MED IRINI, gauta įslaptinta informacija tvarkoma nedarant skirtumo tarp jos personalo narių ir tik operacinių reikalavimų pagrindu.

Laikantis atitinkamų JT Saugumo Tarybos rezoliucijų, ypač JT ST rezoliucijos 2292 (2016), ir reikiamu mastu, vykdant operaciją EUNAVFOR MED IRINI pagal atitinkamuose planavimo dokumentuose nustatytą tvarką ir sutartame operacijos rajone, atviroje jūroje prie Libijos krantų tikrinami į Libiją ar iš jos plaukiantys laivai, jeigu yra pagrįstų priežasčių manyti, kad tokiais laivais į Libiją ar iš jos tiesiogiai arba netiesiogiai vežami ginklai arba susiję reikmenys, pažeidžiant ginklų embargą Libijai. Vykdant operaciją EUNAVFOR MED IRINI imamasi atitinkamų veiksmų tokiems objektams konfiskuoti ir nukenksminti, be kita ko, siekiant, kad tokie laivai ir jų įgulos būtų nukreipti į tinkamą uostą tokiam nukenksminimui palengvinti, gavus uosto valstybės sutikimą, įskaitant JT ST rezoliuciją 2292 (2016).

▼M1

Atsižvelgiant į išimtinius operacinius reikalavimus ir pakvietus valstybei narei, per operaciją EUNAVFOR MED IRINI laivai gali būti nukreipiami į tos valstybės narės uostus, o pagal 3 dalį konfiskuoti ginklai ir susiję reikmenys nukenksminami, įskaitant jų saugojimą, sunaikinimą ar perdavimą valstybei narei arba trečiajai šaliai. Uostai, į kuriuos laivai gali būti nukreipiami, nurodomi operacijų plane.

Europos taikos priemonės komitetas, remdamasis ES operacijos vado pasiūlymu, priima sprendimą dėl konfiskuotų ginklų ir susijusių reikmenų galutinės paskirties vietos, įskaitant saugojimą, sunaikinimą ar perdavimą Sąjungos viduje. Tačiau sprendimą dėl konfiskuotų objektų perdavimo už Sąjungos ribų ES operacijos vado pasiūlymu, laikantis JT ST rezoliucijos 2292 (2016), priima Politinis ir saugumo komitetas (PSK), nebent valstybė narė prašo klausimą perduoti Tarybai. Toks konfiskuotų objektų perdavimas už Sąjungos ribų vykdomas laikantis Tarybos bendrojoje pozicijoje 2008/944/BUSP ( 2 ) nustatytų principų bei taikytinų nacionalinių taisyklių ir procedūrų ginklų eksporto kontrolės srityje; jam taikomos bet kokios atitinkamai PSK arba Tarybos nustatytos sąlygos ir apsaugos priemonės, tinkamai atsižvelgiant į Tarybos sprendime (BUSP) 2021/509 ( 3 ) nustatytas procedūras, visų pirma į rizikos valdymo ir apsaugos priemonių metodiką, ir jis netaikomas mirtį nešančiai karinei įrangai ar platformoms.

Valstybė narė, padedanti EUNAVFOR MED IRINI nukenksminti konfiskuotus ginklus ir susijusius reikmenis, įsipareigoja pagal savo nacionalinę teisę ir procedūras kuo greičiau užbaigti procedūras, kurių reikia, kad būtų galima sunaikinti konfiskuotus objektus. EUNAVFOR MED IRINI išduoda tai valstybei narei nukenksminimo pažymėjimą.

Ginklų ir susijusių reikmenų, kuriuos EUNAVFOR MED IRINI konfiskavo operacijos rajone, saugojimo ir nukenksminimo išlaidos, įskaitant išlaidas, susijusias su būtinomis uosto paslaugomis, padengiamos pagal Europos taikos priemonę. Pagal Europos taikos priemonę taip pat padengiamos finansinės atsakomybės, atsiradusios dėl laivo nukreipimo arba dėl vėlesnių veiksmų, susijusių su konfiskuotų objektų transportavimu, saugojimu ir nukenksminimu, išlaidas, išskyrus valstybės narės, padedančios vykdyti nukenksminimą, arba kurio nors iš jos agentų didelio aplaidumo arba tyčinio nusižengimo atvejus. Visos įplaukos, kurias valstybė narė gauna iš konfiskuotų ginklų ir susijusių reikmenų nukenksminimo, pervedamos Europos taikos priemonei, tinkamai atsižvelgiant į atitinkamas nacionalines administracines ar teismines procedūras toje valstybėje narėje.

EUNAVFOR MED IRINI, atstovaujama ES operacijos vado, su atitinkamomis valstybės narės, padedančios nukreipti laivą arba nukenksminti konfiskuotus ginklus ir susijusius reikmenis, valdžios institucijomis gali sudaryti administracinį susitarimą dėl šios dalies įgyvendinimo.

Ši dalis taikoma vykdomoms konfiskavimo ir nukenksminimo procedūroms.

▼B

3 straipsnis

Pagalba įgyvendinant JT kovos su neteisėtu naftos eksportu iš Libijos priemones

4 straipsnis

Libijos pakrančių apsaugos pajėgų ir karinių jūrų pajėgų pajėgumų stiprinimas ir mokymas

Per operaciją EUNAVFOR MED IRINI vykdoma kita papildoma užduotis – padedama plėtoti Libijos pakrančių apsaugos pajėgų ir karinių jūrų pajėgų pajėgumus ir rengti jų mokymą teisėsaugos užduočių jūroje klausimais, visų pirma siekiant užkirsti kelią neteisėtam žmonių gabenimui ir prekybai žmonėmis.

Atsižvelgiant į išimtinius operacinius reikalavimus, dalis 1 dalyje nurodytos užduoties gali būti vykdoma valstybėje narėje tos valstybės narės kvietimu, be kita ko, atitinkamuose mokymo centruose.

5.

Kiek to reikia 1 dalyje nurodytai užduočiai vykdyti, vykdant operaciją EUNAVFOR MED IRINI gali būti renkama ir saugoma informacija, įskaitant asmens duomenis, surinkta galimų besimokančiųjų patikrinimo procedūrų tikslais, ir ja keičiamasi su atitinkamomis valstybių narių institucijomis, kompetentingomis Sąjungos įstaigomis, JT paramos misija Libijoje, Interpolu, Tarptautiniu baudžiamuoju teismu ir Jungtinėmis Amerikos Valstijomis, jei yra gautas besimokančiųjų rašytinis sutikimas. Be to, vykdant operaciją EUNAVFOR MED IRINI galima rinkti ir saugoti reikiamą besimokančiųjų medicininę informaciją ir biometrinius duomenis, jei yra gautas jų rašytinis sutikimas.